Hotărârea Tribunalului din 22 iunie 2022 – Puma/EUIPO – V. Fraas (FRAAS)
(Cauza T-329/21)1
[„Marcă a Uniunii europene – Procedură de decădere – Marca Uniunii Europene verbală FRAAS – Utilizare serioasă a mărcii – Utilizare pentru produsele pentru care marca a fost înregistrată – Articolul 51 alineatul (1) litera (a) din Regulamentul (CE) nr. 207/2009 [devenit articolul 58 alineatul (1) litera (a) din Regulamentul (UE) 2017/1001 – Dovada utilizării serioase”]
Limba de procedură: germana
Părțile
Reclamantă: Puma SE (Herzogenaurach, Germania) (reprezentant: M. Schunke, avocat)
Pârât: Oficiul Uniunii Europene pentru Proprietate Intelectuală (reprezentant: D. Walicka, agent)
Cealaltă parte din procedura care s-a aflat pe rolul camerei de recurs a EUIPO, intervenientă la Tribunal: V. Fraas GmbH (Helmbrechts-Wüstenselbitz, Germania) (reprezentanți: R. Kunze și F. Tyra, avocați)
Obiectul
Prin acţiunea sa întemeiată pe articolul 263 TFUE, reclamanta a solicitat anularea Deciziei Camerei a cincea de recurs a Oficiului Uniunii Europene pentru Proprietate Intelectuală (EUIPO) din 24 martie 2021 (cauza R 2714/2019-5).
Dispozitivul
Respinge acţiunea.
Obligă Puma SE să suporte propriile cheltuieli de judecată, precum și pe cele efectuate de Oficiul Uniunii Europene pentru Proprietate Intelectuală (EUIPO) și de V. Fraas GmbH ȋn prezenta procedură.
____________
1     JO C 297, 26.7.2021.